作者：赵崇嶓
词牌/韵律：摸鱼儿

paragraphs: 卷珠帘、几番花信。
轻寒犹自成阵。
一年芳事如朝梦，容易绿深红褪。
寒食近。
惟自有、断肠垂柳禁春困。
琐窗深静。
悄叠损缕衣，凝尘暗掩，金斗熨清润。
章台恨。
准拟芳期未稳。
旧游细把重忖。
鉴鸾钗凤平分久，留取年时心印。
谁与问。
待试写花笺，密寄教郎认。
妒香怜粉。
欲写却还羞，轻颦浅叹，字字揽方寸。